Die asemrowende uitsig en die prag op Chavonnes plaas is wonderbaarlik. Die stilte praat met 'n mens in die oggend en saans wat rustigheid oor 'n mens bring. Die kothuis het al ons verwagtinge oortref, baie netjies en skoon met 'n binnebraai wat ons kon gebruik toe dit gereën het. Ons het ook baie goeie diens ontvang en die gasvrou was baie vriendelik. Sal beslis in die toekoms weer besoek.
Wat 'n heerlike verblyf op 'n plaas weg van die stad se gewoel. Die plaas is sowat 10 km van die dorp en die grondpad is 'n droom. Ek is net spyt dat tyd nie hier stilstaan nie en dat die tyd om huis toe te gaan so gou verby is. Ons is baie vriendelik ontvang en is verder totaal gelos om ons alleentyd te geniet. Ek is wel spyt dat ons so baie rondgeloop het om die wonderlike omgewing en wynplase te verken en te ontdek. Ons beplan om weer terug te gaan en die canolalanderye te geniet en nooit die plaas te verlaat nie. Ons het verkwik teruggekeer huis toe en is nou gereed vir die uitdagings van die nuwe jaar.
Ons het 'n salige twee weke op hierdie pragtige koringplaas in die Overberg deurgebring en opregte plaas gasvryheid geniet. Heerlike rusplek vir skrywers, kunstenaars en boekwurms, maar ook sentraal geleë vir dag uitstappies vir dié wat verkies om na stilte en kalmte terug te keer na a besige dag se rondry en ontdek.
Mooi versorg met al die basiese benodigdhede, elektriese kombers en nog ekstra vir die koue wintersaande. Lieflike plaasgevoel met skape wat blêr en voëls wat roep rondom jou. Daar is wel nog 'n wooneenheid wat verhuur word, so dis nie heeltemal afgesonder nie.
Ek het so lekker gekuier by Chavonnes Farm Cottage. Met aankoms, was daar heerlike beskuit en fudge in die kombuis. Die kothuis is smaakvol gemeubileer en dit het alles wat jy nodig het - van ekstra linne en handdoeke, tot braai-geriewe en vuurmaak-plekkie. Die kothuis was baie skoon en netjies, en die atmosfeer is perfek vir wanneer mens wil ontsnap van die besige stadslewe. Soggens word jy wakker met die skapies se ge-blêr in die agtergrond. Ek sal beslis weer Chavonnes Farm Cottage besoek om lekker te ontspan/rus!
Pragtige, skoon, gemaklike kothuis op 'n plaas nie ver van Caledon. Grondpad vir so 8km was baie mooi. Lekker rustige plaasgevoel. Rede vir lae sterre vir kliëntediens is omdat eienaars nie die naweek tuis was nie. Dit is self catering, so minimale interaksie is nodig. Ek kan egter nie 'n gradering gee as daar nie mense was om sulke diens te lewer nie.
Heerlik gebly. Baie skoon en netjies. Absoluut gek na die atmosfeer wat die wooning skep. Absoluut aanbeveelbaar. Sal weer van hul gasvryheid gebruik maak in nabye toekoms.